جنوب مشرقی ایشیا میں اسلام

اسلام جنوب مشرقی ایشیا کا سب سے بڑا مذہب ہے، جنوب مشرقی ایشیا میں 240 ملین مسلم آبادی ہے جو اس جغرافیائی خطے کی کل آبادی کا 40 فیصد ہے، جب کہ برونائی، انڈونیشیا اور ملائیشیا اس کے ساتھ ساتھ بالترتیب تھائی لینڈ میں پاتانی اور فلپائن میں مسلم مینداناؤ میں اسلام اکثریتی مذہب ہے۔ جنوب مشرقی ایشیا کے ان ممالک میں مسلمانوں کی اکثریت اس لیے بھی منفرد ہے کہ یہ اہل سنت ہیں اور شافعی فقہ یا مذہبی قوانین پر عمل پیرا ہیں۔ ملائیشیا اور برونائی میں یہ سرکاری طور پر نافذ ہے جب کہ یہ انڈونیشیا میں سرکاری طور پر منظور شدہ چھ مذاہب میں سے ایک ہے۔

جنوب مشرقی ایشیا میں اسلام مختلف النوع اور بہت سے مختلف طریقوں سے آشکار ہوتا ہے۔ جنوب مشرقی ایشیا میں کچھ جگہوء پر، اسلام شروع ہی سے مقامی روایات کے مطابق ڈھال لیا گیا۔ باطنیت اور تصوف کا کثیر پیروکاروں کے ساتھ جنوب مشرقی ایشیا میں ایک خاص کردار ہے۔ اسلام کی صوفیانہ شکلیں پہلے سے قائم روایات کے ساتھ اچھی طرح سے مل گئیں ہیں۔ جنوب مشرقی ایشیا میں مسلمانوں کی جانب سے مقامی روایات پر اسلام کی موافقت کو ایک مثبت چیز کے طور پر دیکھا جاتا ہے۔ اسلام جنوب مشرقی ایشیا میں روزمرہ زندگی کا حصہ ہے جو "غیر مذہبی حقائق" سے الگ نہیں ہے۔جنوب مشرقی ایشیا، مشرق وسطی اور شمالی افریقا کی بنسبت زیادہ تعداد میں مسلمان بستے ہیں۔ جنوب مشرقی ایشیا میں مطالعہ اسلام کے مغربی ماہرین مشرق وسطی کے گرد مراکز سے کم توجہ دیتے ہیں۔ جنوب مشرقی ایشیا ایک عالمی خطہ ہے جو ایک دوسرے کے ساتھ جغرافیایی قربت کے مقابلے میں تھوڑا حصہ اشتراک کرنے والے ممالک سے بنا ہے۔

 تاریخ 
اسلامی کونسل وکٹوریہ کے مطابق، تاریخ دانوں نے یہ دعوی کیا کہ عرب تاجروں نے ابتدائی نویں صدی میں جنوب مشرقی ایشیا میں تجارت کو مضبوط کیا، 674 عیسوی میں سماٹرا کے مغربی ساحل پر غیر ملکی مسلمانوں کی کالونی موجود تھی۔ دیگر مسلمان رہائشیوں نے 878 عیسوی کے بعد یہاں سکونت اختیار کی کہ جب اسلام نے لوگوں کے درمیان میں تیزی سے قٹم جما لیے تھے۔
 پھیلاؤ 

 انڈونیشیا: 87.2%، منظور شدہ چھ سرکاری مذاہب میں سے ایک
 برونائی: 78.8%، سرکاری مذہب
 ملائشیا: 61.3%، سرکاری مذہب
 سنگا پور: 14.3%
 فلپائن: 5%
 تھائی لینڈ: 4.9%
 میانمار: 4.3%
 کمبوڈیا: 1.9%
 مشرقی تیمور: 0.3%
 ویتنام: 0.1%
 لاؤس: 0.01%

 مزید دیکھیے 
 انڈونیشیا میں اسلام
 برونائی میں اسلام
 ملائیشیا میں اسلام
 فلپائن میں اسلام
 تھائی لینڈ میں اسلام
 میانمار میں اسلام
 ویتنام میں اسلام
 لاؤس میں اسلام
 ایشیا میں اسلام

 حوالہ جات 

 بیرونی روابط 
 The Spread Of Islam To Southeast Asia

 History of Malay Peninsula

زمرہ:جنوب مشرقی ایشیا میں اسلام
زمرہ:اسلام بلحاظ براعظم
زمرہ:ایشیا میں اسلام
زمرہ:جنوب مشرقی ایشیا میں مذہب
زمرہ:ویکی ڈیٹا سے مطابقت رکھنے والی مختصر تفصیل